
Text rozhodnutia
Súd: Krajský súd Košice Spisová značka: 5Saz/5/2016 Identifikačné číslo súdneho spisu: 7016200974 Dátum vydania rozhodnutia: 05. 09. 2016 Meno a priezvisko sudcu, VSÚ: JUDr. Marek Kotora ECLI: ECLI:SK:KSKE:2016:7016200974.1 Uznesenie Krajský súd v Košiciach, v právnej veci žalobkyne: I. V. E. I. V., narodená XX.XX.XXXX v obci U. C., K.Š. I., A. I., G. C., G. štátnej príslušnosti a národnosti, s cestovným dokladom č. X. s platnosťou do XX.XX.XXXX, adresa posledného trvalého pobytu v zahraničí v obci U. C., G. F. Z. Č.. X, K. I., A. I., G., toho času umiestnená v Útvare policajného zaistenia pre cudzincov L., Slovenská republika, za účasti maloletých detí žalobkyne: N. L., nar. XX.XX.XXXX, U. L., nar. XX.XX.XXXX, R. V., nar. XX.XX.XXXX, O. V., nar. XX.XX.XXXX, štátnej príslušnosti a národnosti ako matka, všetci toho času umiestnení v Ú. T.Q. A. T. Z. L., Slovenská republika, právne zastúpení: Centrum právnej pomoci, Kancelária Košice, Moyzesova 18, Košice, proti žalovanému: Ministerstvo vnútra Slovenskej republiky, Migračný úrad, Pivonková 6, Bratislava, o správnej žalobe, o návrhu na priznanie odkladného účinku správnej žaloby, takto r o z h o d o l : P r i z n á v a odkladný účinok správnej žalobe zo dňa 19.08.2016. o d ô v o d n e n i e : Žalobkyňa sa podanou správnou žalobou zo dňa 19.08.2016 domáhala, aby súd zrušil rozhodnutie žalovaného ČAS: MU-PO-118-15/2016-Ž zo dňa 19.07.2016, ktorým žalovaný zamietol žiadosť žalobkyne o udelenie azylu ako zjavne neopodstatnenú podľa ustanovenia §12 ods. 1 písm. a) a ods. 3 zákona č. 480/2002 Z. z. o azyle. Zároveň podľa § 237 ods. 2 SSP žiadala, aby súd priznal správnej žalobe odkladný účinok, nakoľko vrátením žalobkyne do krajiny pôvodu dôjde k nenávratnému zmareniu účelu preskúmania napadnutého rozhodnutia žalovaného, pričom žalobkyňa sa nachádza v zariadení pre cudzincov v L., ktoré už začalo vykonávať úkony smerujúce k vyhosteniu žalobkyne. Podľa § 237 ods. 2 Správneho súdneho poriadku (ďalej „SSP“), správny súd môže na návrh žalobcu a po vyjadrení žalovaného uznesením priznať správnej žalobe odkladný účinok Návrh na priznanie odkladného účinku podáva žalobca spolu so správnou žalobou. Na rozhodovanie správneho súdu o odkladnom účinku sa primerane použijú ustanovenia § 185 až 189. Správny súd rozhodne o návrhu na priznanie odkladného účinku do 15 dní od jeho podania. Preto súd v súlade s citovaným právnym ustanovením v súlade so znením ustanovenia § 185 písm. a) SSP priznal správnej žalobe odkladný účinok, nakoľko okamžitým výkonom napadnutého rozhodnutia by bol spôsobený iný vážny nenapraviteľný následok spočívajúci v realizácii napadnutého rozhodnutia pred rozhodnutím v merite veci. Poučenie: Proti uzneseniu nie je prípustná kasačná sťažnosť /§ 439 ods. 2 písm. e) SSP/.

